સાથે જ આ પ્રસંગે તેને કોંગ્રેસને પણ ફટકારી ચેતવણી આપી હતી કે તે સમાજને ગેરમાર્ગે ના દોરે. ઉલ્લેખનીય છે કે હાર્દિક પટેલ હજી પણ તે અંગે ભાગ્યેજ સ્પષ્ટતા કરે છે કે તેને ઓબીસીમાં અનામત જોઇએ છે કે પછી આર્થિક અનામત જોઇએ કે પછી ઓબીસી સિવાયની અનામત જોઇએ. ઉલ્લેખનીય છે કે હાર્દિક પટેલ અને કોગ્રેસના ઉપાધ્યક્ષ રાહુલ ગાંધી ત્રણ દિવસની નવસર્જન યાત્રા દરમિયાન ક્યારેક એક બીજાને મળી શકે તેવી સંભાવના રહેલી છે. વધુમાં હાર્દિકે પણ તે સમાજ સિવાય કોઇનો પણ એજન્ટ ના હોવાની વાત કરી છે. પણ ઉમિયા ફાઉન્ડેશન જેવી ધાર્મિક સંસ્થાઓ દ્વારા હાર્દિક પર આવા આક્ષેપ કરવામાં આવતા આવનારા સમયમાં હાર્દિક પટેલની શાખ શંકાના દાયરામાં જરૂરથી મુકાય તેવી સંભાવના રહેલી છે.